CELEX: 52004PC0456
Language: et
Date: 2004-07-06
Title: Ettepanek: nõukogu otsus koostöölepingu allkirjastamise ja sõlmimise kohta Andorra Vürstiriigiga Euroopa Ühenduse nimel

Avis juridique important

|

52004PC0456

Ettepanek: nõukogu otsus koostöölepingu allkirjastamise ja sõlmimise kohta Andorra Vürstiriigiga Euroopa Ühenduse nimel  /* KOM/2004/0456 lõplik - AVC 2004/0136 */  

Ettepanek: NÕUKOGU OTSUS koostöölepingu allkirjastamise ja sõlmimise kohta Andorra Vürstiriigiga Euroopa Ühenduse nimel(komisjoni esitatud)SELETUSKIRIAndorra Vürstiriik soovib võimalikult kiiresti sõlmida koostöölepingu Euroopa Ühendusega. Leping põhineks nõukogu antud volitustel, mida pikendati 19. juunil 2002. aastal pärast seda, kui Andorraga peetud koostöölepingu eelnõud käsitlevad läbirääkimised olid 1998. aasta jaanuaris katkenud. Tuleb meenutada, et volitused läbirääkimiste alustamiseks Andorraga andis nõukogu komisjonile 24. veebruaril 1997.4. septembril 2002. aastal võtsid komisjon ja Andorra ametiasutused selles küsimuses uuesti ühendust, et arutada mõnesid Andorra esitatud kaalutlusi ja ettepanekuid.Alles jäeti enamik 1988. aastal koostatud lepingueelnõus ära toodud võimalikest koostöövaldkondadest, eelkõige: keskkond, teave, teabevahetus ja kultuur, haridus, koolitus ja noorsooküsimused, sotsiaalküsimused ja tervishoid, transport, energia ja üleeuroopalised võrgud, regionaalpoliitika. 29. aprillil 2002 esitatud mitteametlikus dokumendis tegi Andorra ettepaneku lisada rahandusküsimused, eelkõige euro müntimise. Komisjon otsustas siiski nii euro müntimise kui hoiuste maksustamise koostöölepingu kohaldamisalast välja jätta, et koostööleping jääks vastavalt nõukogu volitustele kogu ühendust hõlmavaks. Rahandusvaldkonda võib Andorra eritaotluse korral käsitleda eraldi läbirääkimiste käigus. Andorra ametiasutustega peetakse hetkel tihedaid läbirääkimisi hoiuste maksustamist käsitleva lepingu sõlmimiseks.Andorra Vürstiriik - geograafiliselt Prantsusmaa ja Hispaania vahel asuv iseseisev riik - on suveräänne riik, kes võttis hiljuti vastu oma põhiseaduse (1993). Andorra riigipeadeks on eraisikutena Urgeli (linn Hispaania piiril) piiskop ja Prantsuse Vabariigi president, kellel mõlemal on kaasprintsi staatus. Andorral on oma naabritega tugevad kahepoolsed suhted ning senini on sidemed Euroopa ühendustega põhinenud 28. juunil 1990. aastal Luxembourgis allkirjastatud lepingul tolliliidu loomise kohta.Koostööleping ei asendaks viimatinimetatud lepingut, vaid pigem täiendaks seda ja laiendaks ühenduse ja Andorra vahelisi suhteid. Lisatud lepingueelnõu tekst ei vaja selgitusi.Peale lepinguga moodustatava koostöökomitee halduskulude ei avalda lepingu sõlmimine mingit mõju eelarvele.Läbirääkimised koostöölepingu sõlmimise üle lõpetati 29. aprillil 2004.Nõukogule tehakse ettepanek võtta vastu lisatud otsus koostöölepingu allkirjastamise ja sõlmimise kohta Andorra Vürstiriigiga.2004/0136 (AVC)Ettepanek: NÕUKOGU OTSUS koostöölepingu allkirjastamise ja sõlmimise kohta Andorra Vürstiriigiga Euroopa Ühenduse nimelEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikleid 71, 137, 149, 150, 151, 152, 156, 159, 161 ja 175 koostoimes artikli 300 lõike 2 esimese lõigu teise lausega ja artikli 300 lõike 3 teise lõiguga,võttes arvesse komisjoni ettepanekut, [1][1]  ELT C [...] [...], lk [...]võttes arvesse Euroopa Parlamendi nõusolekut [2][2]  ELT C [...] [...], lk [...]ning arvestades järgmist:(1) Ühendus on otsustanud tugevdada olemasolevaid suhteid Andorraga, mida senini reguleeris 28. juunil 1990. aastal Luxembourgis allkirjastatud leping tolliliidu loomise kohta.(2) Pärast volituste saamist nõukogult 24. veebruaril 1997. aastal on komisjon lõpule viinud Andorraga peetud läbirääkimised mitmeid koostöövaldkondi hõlmava lepingu sõlmimise üle.(3) Lepingu alusel loodavale koostöökomiteele on antud teatavad ülesanded ning komisjonile tuleks anda volitused nende ülesannete täitmiseks ühenduse nimel.(4) Kõnealune kokkulepe tuleks alla kirjutada ja heaks kiita,ON TEINUD JÄRGMISE OTSUSE:Artikkel 1Käesolevaga kiidetakse Euroopa Ühenduse nimel heaks koostööleping Euroopa Ühenduse ja Andorra Vürstiriigi vahel.Lepingu tekst on lisatud käesolevale otsusele.Artikkel 2Nõukogu eesistujal on õigus määrata isik, kes on volitatud ühenduse nimel lepingule alla kirjutama.Artikkel 3Nõukogu eesistuja edastab ühenduse nimel lepingu artikliga 14 ettenähtud teate.Artikkel 41. Ühendust esindab lepingu artiklis 9 ettenähtud koostöökomitees komisjon, keda abistavad liikmesriikide esindajad.2. Ühenduse seisukoha komitees võetavate otsuste suhtes määrab kindlaks komisjon, olles konsulteerinud liikmesriikide esindajatega.Brüssel,Nõukogu nimeleesistujaLISAEuroopa ühenduse ja andorra vürstiriigi vahelise koostöölepingu eelnõuEUROOPA ÜHENDUSühelt pooltjaANDORRA VÜRSTIRIIKteiselt poolt,OLLES OTSUSTANUD tugevdada ja laiendada juba olemasolevaid tihedaid sidemeid Euroopa Ühenduse ja Andorra Vürstiriigi vahel,ARVESTADES, et kaubandussuhteid Euroopa Ühenduse ja Andorra Vürstiriigi vahel reguleerib 28. juunil 1990. aastal Luxembourgis kirjavahetuse teel sõlmitud leping tolliliidu loomise kohta,ARVESTADES, et pärast seda kuupäeva on Euroopa integratsioon märkimisväärselt edasi arenenud,ARVESTADES Andorra Vürstiriigi erandlikku olukorda, kus riigi territoorium on ümbritsetud Euroopa Liiduga, kuid riik ei ole Euroopa Liidu liige,ARVESTADES Andorra Vürstiriigi soovi osaleda aktiivsemalt Euroopa integratsioonis ja sellest tulenevalt laiendada olemasolevaid suhteid Euroopa Liiduga,ARVESTADES, et Euroopa Ühenduse ja Andorra Vürstiriigi vahel tuleks sõlmida leping koostöö tegemiseks võimalikult laialdastel alustel kõigis nende pädevusse kuuluvates ühist huvi pakkuvates küsimustes,ON KOKKU LEPPINUD JÄRGMISES:PÕHIMÕTTEDArtikkel 1Euroopa Ühendus ja Andorra Vürstiriik kohustuvad oma pädevuse piires võimalikult laialdastel alustel ja vastastikuse kasu eesmärgil tegema koostööd ühist huvi pakkuvates valdkondades, eriti käesoleva lepingu artiklites 2-8 sätestatud eelisvaldkondades.KOOSTÖÖVALDKONNADArtikkel 2KeskkondPooled teevad koostööd keskkonnakaitse ja keskkonnatingimuste parandamise valdkonnas säästva arengu tagamiseks. Koostöö hõlmab järgmisi valdkondi: kliimamuutused, looduse ja bioloogilise mitmekesisuse kaitse, keskkond ja tervishoid, loodusvarade majandamine ja jäätmehooldus. Sel eesmärgil püüavad pooled ühendada Püreneede keskkonna kaitse piirkonna majandusliku arenguga.Pooled teevad jagatud vastutuse alusel koostööd, et lahendada Andorra Vürstiriigi ja ühenduse Püreneede piirkonna ees seisvaid keskkonnaprobleeme. Nad arvestavad asjaoluga, et teatud probleemid, nagu näiteks jäätmetega seonduv, on seotud kaupade ja inimeste liikumisega mõlema poole territooriumide vahel. Pooled teevad eriti tihedat koostööd jäätmete teisaldamise ja kõrvaldamise vallas.Andorra Vürstiriik püüab oma vahendite piires vastu võtta ühenduse normidele vastavad keskkonnanormid, niivõrd kui need normid omavad tähtsust vürstiriigi keskkonna kaitse ja säästva majandusarengu seisukohalt. Taotluse korral teeb Euroopa Ühendus selles küsimuses koostööd Andorra Vürstiriigiga.Pooled uurivad võimalusi ja viise kaasata Andorra Vürstiriik talle huvi pakkuvatesse kolmandatele riikidele avatud ühenduse keskkonnaprogrammidesse.Euroopa Ühendus aitab kaasa koostöösidemete loomisele Euroopa Keskkonnaagentuuri ja Andorra Vürstiriigi vahel.Artikkel 3Teave, teabevahetus ja kultuurPooled võtavad ühenduse algatustes ja Andorra õigusaktides ettenähtud võimaluste piires ühismeetmeid teabe, teabevahetuse ja kultuuri valdkonnas, juhindudes Euroopa Ühenduse asutamislepingu artiklist 115.Need meetmed võivad muuhulgas hõlmata järgmist:- teabevahetus vastastikust huvi pakkuvatel teemadel kultuuri ja teabe valdkonnas,- kultuurisündmuste korraldamine,- kultuurivahetus,- Andorra ja Püreneede arhitektuuripärandi säilitamine ning monumentide ja vaatamisväärsuste restaureerimine,- Andorra ja Püreneede kultuuripärandi säilitamine ja tutvustamine,- piiriüleste ajaloo-, kunsti- ja keelealaste teadusprogrammide algatamine,- katalaani keele säilitamine ja väärtustamine ning kasutajaskonna laiendamine,- Andorra Vürstiriigi osalemine Euroopa kultuuriprojektides.Artikkel 4Haridus, kutseõpe ja noorsooküsimusedPooled teevad koostööd haridus- ja kutseõppeküsimustes, et aidata kaasa Euroopa haridusruumi loomisele vastavalt Euroopa Ühenduse asutamislepingu artiklitele 149 ja 150.Pooled uurivad võimalusi ja viise kaasata Andorra Vürstiriik talle huvi pakkuvatesse ühenduse programmidesse hariduse, kutseõppe ja noorsooküsimuste valdkonnas.Artikkel 5Sotsiaalküsimused ja tervishoidPooled kohustuvad uurima võimalusi kooskõlastatumaks tegevuseks sotsiaalküsimustes ekspertide vahetuse, halduskoostöö, ettevõtetevahelise koostöö ja koolituse abil.Samasugust koostööd teevad pooled rahvatervise valdkonnas.Pooled väldivad igasugust rahvusel põhinevat, töötingimuste, töötasu ja koondamisega seotud diskrimineerimist teise poole kodanikest töötajate suhtes, kes seaduslikult elavad nende territooriumil.Tööhõiveküsimustes hõlmab poolte koostöö muuhulgas kutsenõustamisteenuseid ning tööhõive kavandamist ja edendamist kohalikul ja piirkondlikult tasandil.Artikkel 6Üleeuroopalised võrgud ja transportPooled kohustuvad tegema koostööd üleeuroopaliste transpordi-, energia- ja telekommunikatsioonivõrkude alal ning transpordivaldkonnas üldisemalt. Koostöö eesmärgiks on muuhulgas võimaluste otsimine selliste ühist huvi pakkuvate projektide läbiviimiseks, mis säästavad Püreneede keskkonda. Koostöö tegemisel juhinduvad pooled Euroopa Ühenduse asutamislepingu artiklites 154 ja 155 sätestatud eesmärkidest.Artikkel 7RegionaalpoliitikaPooled tugevdavad oma õigusaktides sätestatud võimaluste piires regionaalkoostööd kooskõlas Euroopa Ühenduse piiriülese, riikidevahelise ja piirkondadevahelise poliitikaga.Sel eesmärgil nähakse ette järgmised tegevussuunad:- võimaluste uurimine kooskõlastatud tegevuseks Euroopa Ühenduse ja Andorra Vürstiriigi piiril asuvate piirkondade arendamisel, eesmärgiga töötada sarnaselt Alpide poliitikale välja ka Püreneede piirkonna poliitika. Selleks teeb Euroopa Ühendus Andorra Vürstiriigile ettepaneku osaleda tulevastes Interreg-tüüpi programmides samadel tingimustel, kui muud kolmandad riigid;- visiitide korraldamine ning ametnike ja ekspertide vahetamine koostöövõimaluste uurimise eesmärgil;- koostöö mägiseid piirkondi käsitleva poliitika vallas, juhindudes ühenduse poliitikast põllumajandusmaa jätkusuutliku ja säästva kasutamise, majandusarengu ja looduskeskkonna kaitse tagamisel.Artikkel 8Muud koostöövaldkonnadPooled võivad vastastikusel nõusolekul laiendada käesolevat lepingut, sõlmides eriküsimustega seotud lepinguid.ÜLDsättedArtikkel 91. Käesoleva lepingu haldamise eest vastutab ja selle nõuetekohast täitmist jälgib koostöökomitee.2. Käesoleva lepingu nõuetekohaseks täitmiseks vahetavad pooled teavet ning ühe või teise poole nõudmisel peavad nõu koostöökomitees.3. Koostöökomitee kehtestab oma töökorra.4. Koostöökomitee koosneb ühelt poolt Euroopa Ühenduse ja teiselt poolt Andorra Vürstiriigi esindajatest.5. Koostöökomitee teeb otsuseid ühisel kokkuleppel.6. Koostöökomitee eesistujaks on mõlemad pooled kordamööda vastavalt tingimustele, mis nähakse ette töökorras.7. Koostöökomitee tuleb kokku ühisel kokkuleppel ühe või teise poole taotlusel. Koostöökomitee töökorras nähakse ette kohtumiste praktiline korraldus.Artikkel 10Pooled lepivad kokku, et kõik käesoleva lepingu rakendamisel või tõlgendamisel nende vahel tekkivad eriarvamused esitatakse lahendamiseks koostöökomiteele.Artikkel 11Käesolev leping sõlmitakse määramata ajaks.Artikkel 12Kumbki pool võib käesoleva lepingu üles öelda teisele poolele saadetava kirjaliku teatega. Sellisel juhul kaotab käesolev leping kehtivuse kuue kuu möödumisel teate kuupäevast.Artikkel 13Käesolevat lepingut kohaldatakse ühelt poolt Euroopa Ühenduse asutamislepingu kohaldamisalas oleval territooriumil vastavalt asutamislepingus sätestatud tingimustele ning teiselt poolt Andorra Vürstiriigis.Artikkel 14Pooled kiidavad käesoleva lepingu heaks oma menetluste kohaselt.Käesolev leping jõustub esimeses lõigus osutatud menetluste lõpuleviimisest teatamise kuule järgneva teise kuu esimesel päeval.Artikkel 15Käesolev leping koostatakse kahes eksemplaris eesti, hollandi, hispaania, inglise, itaalia, kreeka, läti, leedu, malta, poola, portugali, prantsuse, rootsi, saksa, slovaki, sloveeni, soome, taani, tsehhi, ungari ja katalaani keeles, kusjuures kõik tekstid on võrdselt autentsed.[...], [...] kaks tuhat neliEuroopa Ühenduse nimelAndorra Vürstiriigi nimel&gt;TABELPOSITION&gt;